Rolf Eriksson

Rolf Eriksson (født 9. mars 1942, død 1984) var en svensk fotballspiller. Eriksson, som var spiss, spilte for Malmö FF i perioden 1961 til 1965.

 Karriere 
Eriksson startet karrieren i Malmö FF, hvor han spilte i de ulike ungdomslagene før han i 1961 ble tatt opp på førstelaget. Eriksson var kraftig bygget, men var likevel rask, og leverte kraftfulle skudd. Som talent ble han sammenlignet med Gunnar Nordahl.«Nye Nordahl som slösade bort talangen» , av Håkan Malmström, sydsvenskan.se, 15. november 2009. Besøkt 24. juli 2013  I sin første sesong i Allsvenskan spilte Eriksson samtlige kamper, og scoret ni mål. Han gjentok dette sesongen etter, men med ti scoringer.

Den suksessfulle starten på Erikssons karriere hadde gjort ham aktuell for den italienske Serie A-klubben Bologna. Til tross for at alle formaliteter var ordnet, og kontrakten signert, måtte Eriksson bli igjen i Sverige, da Italias fotballforbund innførte forbud mot utenlandske spillere i sine serier. I mellomtiden hardnet konkurransen til om plassene i Malmö FF, og Eriksson ble etterhvert erstattet av spillere som Bo Larsson på Malmö FFs førstelag. Eriksson nedprioriterte etterhvert treningene, og var ikke lenger egnet til førstelagsspill. I 1966 gikk han til IFK Trelleborg, som spilte på nivå 2 i det svenske seriesystemet, og fikk en ny start på karrieren. Eriksson kom imidlertid aldri helt tilbake som toppspiller.

Eriksson døde brått i 1984, 42 år gammel.

 Referanser 

Kategori:Svenske fotballspillere
Kategori:Fotballspillere for Malmö FF
Kategori:Fotballspillere for IFK Trelleborg
Kategori:Fødsler i 1942
Kategori:Dødsfall i 1984